Lav et referat af nedenstående tekst:

Tekst:
Nordjyllands Beredskab blev mandag klokken 12.05 kaldt ud til en bygningsbrand på Vægerhøjvej ved Overlade mellem Løgstør og Farsø. Stuehuset på et nedlagt landbrug stod i flammer og ilden var ved brandvæsnets ankomst brudt gennem tagkonstruktionen. Det fortæller indsatsleder ved Nordjyllands Beredskab Klavs Bojsen. - Der var ikke nogen hjemme, da ilden brød ud, så der er ingen, der er kommet noget til, lyder det fra indsatslederen, der fik hjælp af en autosprøjte og en tankvogn fra stationen i Løgstør samt fra en stigevogn fra Aars, der måtte tilkaldes, da det stod klart, at ilden skulle slukkes fra oven. Ulmede længe Efter halvanden times indsats hvor en del af den brændende tagkonstruktion på huset, var blevet fjernet, var ilden slået ned og blot efterslukningen manglede. - Vi leder efter eventuelle ildlommer som skal efterslukkes så flammerne ikke bryder ud igen, forklarer indsatslederen, som vurderer at ilden har ulmet længe inden den for alvor blev til en brand. - Der har været en kraftig røgudvikling som har fjernet meget af den ilt som flammerne har brug for, så det er gået langsomt for at ilden kunne brede sig, lyder det fra Klavs Bojsen. Ilden er med al sandsynlighed startet i entreen i husets stueetage og er så brændt direkte op gennem etageadskillelsen og ind i tagkonstruktionen. - Der bliver et rigtig stort arbejde for skadesservice-folkene herude, fortæller indsatslederen. Udover brandskaderne på førstesalen er hele stueetagen kraftigt sod- og røgskadet.

Referat:
Der måtte tilkaldes ekstra hjælp da en brand i et nedlagt landbrug ved Overlade skulle slukkes.